આ ફિલ્મ ગત ૧ જાન્યુઆરીએ રિલીઝ થઈ છે. ફિલ્મની વાર્તા ઘણી મજેદાર છે, પરંતુ ફર્સ્ટ હાફમાં થોડી ધીમી ગતિ ધરાવતી ફિલ્મ સેકન્ડ હાફમાં સારી રીતે જકડી રાખે છે. ગુજરાતીઓના રસના વિષય એવા શેરબજાર પર આધારિત ફિલ્મ છે. અભિનયની દૃષ્ટિએ ફર્સ્ટ હાફ સરેરાશ ગણી શકાય તેવો રહ્યો, જ્યારે સેકન્ડ હાફમાં સ્ક્રીપ્ટની પકડના કારણે અન્ય કેટલાક નબળાં પાસાઓ સરભર થઈ ગયા છે. જો કે એકંદરે ફિલ્મ પ્રયોગાત્મક છે ઉપરાંત દ્વિઅર્થી સંવાદોની જગ્યાએ સ્વચ્છ મનોરંજન આપી પ્રેક્ષકોનું ધ્યાન ખેંચવાનો પ્રયાસ કરાયો છે. ઉપરાંત દિગ્દર્શક શીતલ શાહને ગુજરાતી ફિલ્મોનાં પ્રથમ મહિલા દિગ્દર્શકનો ખિતાબ મળ્યો તે છોગામાં.